Publication: Magyar Közlöny
Issue: MK-2003-133 (Year: 2003, Number: 133)
Era: 1990-2004
Section: [Pl. 50/1998. (XI. 27.) AB határozat, ABH 1998, 387, 396.]
Paragraph Index: 188

(1)—(5) bekezdése pedig a helyiségbe való befogadáshoz és az albérletbe adáshoz szükséges bérbeadói hozzájárulás feltételeit foglalják össze, ideértve a fizetendõ bérleti díjak mértékének a meghatározását is, nem tartalmaznak azon- 2003/133. szám ban rendelkezést a kihirdetésükre megelõzõ idõre nézve. Az Ör. 26. § (1)—(5) bekezdései pontosan részletezve állapítják meg a helyiségbe befogadáshoz és az albérletbe adáshoz kapcsolódóan a bérleti díjak fizetésének módját és mértékét. Az Alkotmánybíróság álláspontja szerint a jogbiztonság a jog viszonylagos stabilitását jelenti, amely azonban nem abszolút. Szükség lehet arra, hogy az Ör. a bérbeadói hozzájárulás szabályait bizonyos idõnként felülvizsgálja, és ennek során (törvényi felhatalmazás alapján) a képviselõtestületnek arra is módja nyílik, hogy az önkormányzati tulajdonosi érdekekre is figyelemmel a szerzõdési feltételeket megváltoztassa, a bérbeadói hozzájárulás feltételeit egyes esetekben módosítsa és a bérbeadói hozzájárulást új feltételekhez kösse. Az Alkotmánybíróság egy korábbi határozatában már kimondta: „Önmagában az, hogy az állampolgárok másként cselekedtek volna, ha elõre láthatták volna a jogszabály módosítását, nem ad módot a jogbiztonság címén az alkotmányellenesség megállapítására. A visszaható hatályú jogalkotás tilalmának ilyen kiterjedõ értelmezése alkotmányjogilag indokolhatatlan.” [55/1994. (XI. 10.) AB határozat, ABH 1994, 296, 305.] Az Alkotmánybíróság megállapította, hogy az Ör. 25. §

Source: https://magyarkozlony.hu/hivatalos-lapok/f5d69ae57bb3806e09f99cf1a12d09e643011e19/dokumentumok/7e7f7696bce4b7e671957367c6c486f808d253f3/letoltes